Ükskord sõitnud Jürmann kusagile tõllas, kaks hobust ees, kutsar pukil. Ühel külateel peatunud kutsar ja ütelnud õpetajale, et see tee olla talle võõras, ta ei teadvat kuhu sõita. Vaja olla tallu sisse minna teed küsima. Temal, kutsaril, olla tegemist hobuste pidamisega, õpetaja ise mingu tallu sisse. See talu olnud aga Aadu Reinwaldi oma. Kelm kutsar saanud sedasi õpetaja tema vihavaenlasele külla saata.